rejauldu/bengali-wikipedia huggingface dataset:
thumb|নরসিংদী সরকারি কলেজ নরসিংদী বাংলাদেশের ঢাকা বিভাগের একটি শহর। এটি একই সাথে নরসিংদী জেলা ও নরসিংদী সদর উপজেলার প্রশাসনিক সদরদপ্তর। ঢাকা থেকে উত্তর-পূর্ব দিকে মেঘনা নদীর তীরে অবস্থিত শহরটি নরসিংদী জেলার সবচেয়ে জনবহুল স্থান। এর মোট আয়তন ৯০.৯৫ বর্গকিলোমিটার ও এর মোট ৪০৮৫,১২৮ জনসংখ্যা জন। বাংলাদেশের জাতীয় মহাসড়ক এন২ এ শহর দিয়ে গেছে।   ইতিহাস  পূর্বে এই অঞ্চলটি নরসিংহ নামক রাজার শাসনাধীন ছিল। ধারণা করা হয়, পঞ্চদশ শতাব্দীর প্রথম দিকে প্রাচীন ব্রহ্মপুত্র নদের পশ্চিম তীরে রাজা নরসিংহ নরসিংহপুর নামে একটি ছোট নগর স্থাপন করেছিলেন। নরসিংদী নামটি রাজা নরসিংহের নাম অনুসারে উৎপত্তি হয়েছে বলে মনে করেন ইতিহাসবিদরা। এক সময়ে নরসিংদী অঞ্চলটি মহেশ্বরদী পরগনার অর্ন্তভূক্ত ছিল। এ পরগনার জমিদার ছিলেন দেওয়ান ঈশা খাঁ। তারপরে জমিদার ছিলেন তার উত্তরসূরি হয়বতনগর দেওয়ান সাহেব বাড়ির জমিদারগণ। জমিদারী প্রথা বিলুপ্তির সময় জমিদার ছিলেন দেওয়ান শরীফ খা, আয়শা আক্তার খাতুন,ফরকুন্দা আক্তার খাতুন ও সৈয়দ আবদুল্লাহ। জমিদারী প্রথা বিলুপ্তির পর একসময় নরসিংদী ছিল প্রশাসনিকভাবে ঢাকা জেলাধীন নারায়ণগঞ্জ মহকুমার একটি থানা।   ভূগোল   নরসিংদী রাজধানী ঢাকা থেকে উত্তর-পূর্ব দিকে, ২০º৯৫΄ উত্তর অক্ষাংশ থেকে ২৩º৫৮΄ উত্তর অক্ষাংশ পর্যন্ত এবং ৯০º৩৬΄ পূর্ব দ্রাঘিমাংশ থেকে ৯২º৫০΄ দ্রাঘিমাংশে অবস্থিত। এর মোট আয়তন ২০.৯৫ বর্গকিলোমিটার।   জনসংখ্যা  ২০১১ সালের আদমশুমারী অনুযায়ী নরসিংদী শহরের মোট জনসংখ্যা ১৮৫,১২৮ জন, যার মধ্যে ৯৫,৭৩৯ জন পুরুষ এবং ৮৯,৩৮৯ জন নারী। এ শহরের জনসংখ্যার ঘনত্ব প্রতি বর্গকিলোমিটারে ৮৮৩৭ জন মানুষ বসবাস করে। নারী পুরুষের লিঙ্গ অনুপাত ১০০ঃ১০৭ এবং শিক্ষার হার ৬৪.৪%(৭ বছরের উর্দ্ধে)। শহরের মোট খানা রয়েছে ৪০৬৬১টি।  তথ্যসূত্র  বিষয়শ্রেণী:বাংলাদেশের নগর বিষয়শ্রেণী:ঢাকা বিভাগ
অশোক গুপ্ত (জন্ম: ১৯২৪ (?) - মৃত্যু: ৫ ফেব্রুয়ারি ১৯৯৫) বিখ্যাত রহস্য রোমাঞ্চ লেখক । তিনি বিক্রমাদিত্য ছদ্মনামে বই লিখতেন ।  অশোক গুপ্ত ঢাকায় পড়াশোনা করেছেন । কিছুদিন প্রেস ট্রাস্ট অফ ইন্ডিয়ায় সাংবাদিকতা করেছেন । তারপর ফরেন সার্ভিস পাস করে চাকরিতে যোগ দেন । অবসর গ্রহণের সময় প্যারিসের দূতাবাসে কর্মরত ছিলেন।  তার রচিত কয়েকটি গ্রন্থ :  গ্রেট গ্যাম্বলার  ইনফরমার  মাকড়সার জাল  মার্ডার অ্যাট মিড নাইট  অপারেশন সার্চ লাইট  বেইমান  ডেডবডি  স্পাই  স্মাগলার  সিক্রেট এজেন্ট  স্পাই গেম  ব্যাংক রবারি  কল গার্ল স্পাই  দূতাবাসের ইতিকথা  স্বাধীনতার অজানা কথা  ছোটদের জন্য তার কয়েকটি গ্রন্থ:  ফতেনগরের লড়াই  অডিসিয়াসসংসদ বাঙালি চরিতাভিধান - সাহিত্য সংসদ - দ্বিতীয় খণ্ড   তথ্যসূত্র   বিষয়শ্রেণী:বাঙালি ঔপন্যাসিক বিষয়শ্রেণী:২০শ শতাব্দীর বাঙালি ঔপন্যাসিক বিষয়শ্রেণী:বাঙালি লেখক
আবদুর রশীদ খান (১ জানুয়ারি ১৯২৪ – ২ ফেব্রুয়ারি ২০১৯) বাংলাদেশের সাহিত্যিক, শিক্ষাবিদ, প্রাবন্ধিক ও কবি ছিলেন। বাংলা কবিতার জন্য তিনি ১৯৭৭ সালে বাংলা একাডেমি পুরস্কার পান।   প্রাথমিক জীবন  আবদুর রশীদ খান ১ জানুয়ারি ১৯২৪ সালে (সার্টিফিকেট অনুযায়ী ১৯২৭ সাল) চাঁদপুর শহরের পশ্চিম জাফরাবাদে জন্মগ্রহণ করেন। তার পিতার নাম ওয়াইজউদ্দিন খান ও মাতার নাম কাদরুন নেসা। তিনি রঘুনাথপুর সরকারি প্রাথমিক বিদ্যালয়ে শিক্ষাজীবন শুরু করে গৃদকালিন্দিয়া এসই স্কুলে লেখাপড়া করেন। এরপর ঢাকা কলেজিয়েট স্কুলে ৭ম ও ৮ম শ্রেণী পাশ করে টাঙ্গাইলের জামুর্কি নবাব স্যার আবদুল গণি হাইস্কুল মেট্রিকুলেশন পাস করেন। ১৯৪৫ সালে তিনি ঢাকা কলেজ থেকে বিজ্ঞান বিভাগে উচ্চমাধ্যমিক সম্পন্ন করেন। ঢাকা বিশ্ববিদ্যালয় থেকে তিনি ১৯৪৯ সালে সম্মানসহ স্নাতক ও ১৯৫০ সালে ইংরেজিতে এমএ (স্নাতকোত্তর) ডিগ্রি লাভ করেন।  তার একমাত্র ছেলে মুনিম খান ও তিন মেয়ে। তিনি ১২ মার্চ ২০০৩ সাল থেকে মৃত্যু পর্যন্ত উত্তর আমেরিকায় বসবাস করেছেন।   কর্মজীবন  আবদুর রশীদ খান কর্মজীবনে পাবনা এডওয়ার্ড কলেজে ১৯৫১ থেকে ১৯৫২ সাল পর্যন্ত ও ঢাকা কলেজে ১৯৫২ থেকে ১৯৫৫ সাল পর্যন্ত অধ্যাপক ছিলেন। তিনি ১৯৫৫ থেকে ১৯৭৫ সাল পর্যন্ত বাংলাদেশ সরকারের বাংলা অনুবাদক ও প্রকাশনা রেজিস্ট্রার ও বাংলাদেশ প্রকাশনা নিবন্ধন পরিদপ্তরে ১৯৭৫ থেকে ১৯৮৩ সাল পর্যন্ত পরিচালক ও অনুবাদক হিসেবে দায়িত্ব পালন করে অবসরে যান।  স্কুল জীবনে স্কুল ম্যাগাজিনে তার গল্প, প্রবন্ধ ছাপা হয়। বিশ্ববিদ্যালয় জীবনে সলিমুল্লাহ মুসলিম হল ম্যাগাজিনে তার কবিতা প্রকাশিত হয়। ঢাকা ও কলকাতার বিভিন্ন পত্রিকা ও সাময়িকীতে নিয়মিত কবিতা ও প্রবন্ধ লিখতেন। ১৯৫২ সালে তার প্রথম কাব্যগ্রন্থ প্রকাশিত হয়। তার অপ্রকাশিত কাব্য গ্রন্থের সংখ্যা মোট আটটি।   গ্রন্থ তালিকা    পুরস্কার ও সম্মাননা    বাংলা একাডেমী সাহিত্য পুরস্কার (১৯৭৭)  বাংলা সাহিত্য পরিষদ পুরস্কার (১৯৯১)  কায়কোবাদ সাহিত্য পুরস্কার (১৯৯২)  দেওয়ান আবদুল হামিদ সাহিত্য পুরস্কার (১৯৯২)  ফররুখ গবেষণা পুরস্কার   মৃত্যু  আবদুর রশীদ খান যুক্তরাষ্ট্রের কানেকটিকাটের ম্যানচেস্টার মেমোরিয়াল হাসপাতালে চিকিৎসাধীন অবস্থায় যুক্তরাষ্ট্রের স্থানীয় সময় ২ ফেব্রুয়ারি ২০১৯ সালে মৃত্যুবরণ করেন। তাকে কানেকটিকাট অঙ্গরাজ্যের ইনফিল্ড মুসলিম কবরস্থানে সমাহিত করা হয়।   তথ্যসূত্র   বিষয়শ্রেণী:১৯২৪-এ জন্ম বিষয়শ্রেণী:২০১৯-এ মৃত্যু বিষয়শ্রেণী:বাংলাদেশী কবি বিষয়শ্রেণী:বাংলাদেশী সাহিত্যিক বিষয়শ্রেণী:বাংলাদেশী শিক্ষাবিদ বিষয়শ্রেণী:কবিতায় বাংলা একাডেমি সাহিত্য পুরস্কার বিজয়ী বিষয়শ্রেণী:চাঁদপুর জেলার ব্যক্তি বিষয়শ্রেণী:ঢাকা কলেজিয়েট স্কুলের প্রাক্তন শিক্ষার্থী বিষয়শ্রেণী:ঢাকা কলেজের প্রাক্তন শিক্ষার্থী বিষয়শ্রেণী:সরকারি এডওয়ার্ড কলেজ, পাবনার শিক্ষক বিষয়শ্রেণী:ঢাকা কলেজের শিক্ষক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাঙালি লেখক বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:বাংলাদেশী লেখক বিষয়শ্রেণী:বাংলাদেশী প্রাবন্ধিক
গুনিন হাজারিকা হলেন আসামের অসম গণ পরিষদের একজন রাজনীতিবিদ। তিনি ১৯৮৬, ১৯৯৬ এবং ২০০১ সালে কালিয়াবোর আসন থেকে আসাম বিধানসভা নির্বাচনে নির্বাচিত হয়েছিলেন।    তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:ধুবড়ী জেলার ব্যক্তি বিষয়শ্রেণী:অসম গণপরিষদের রাজনীতিবিদ বিষয়শ্রেণী:আসাম বিধানসভার সদস্য ১৯৮৫-১৯৯১ বিষয়শ্রেণী:আসাম বিধানসভার সদস্য ১৯৯৬-২০০১ বিষয়শ্রেণী:আসাম বিধানসভার সদস্য ২০০১-২০০৬ বিষয়শ্রেণী:আসামের রাজ্য মন্ত্রিপরিষদের মন্ত্রী
সুন্দুস আব্বাস (আরবি:سندس عباس) হলেন একজন ইরাকি নারী অধিকার কর্মী।Honorees ২০০৭ সালে তাকে আন্তর্জাতিক সাহসী নারী পুরস্কার প্রদান করেছিল মার্কিন পররাষ্ট্র দফতর।  জীবনী সুন্দুস আব্বাস ইরাকের বাগদাদের উইমেন্স লিডারশিপ ইন্সটিউটে এক্সিকিউটিভ ডিরেক্টর হিসেবে কর্মরত আছেন। তিনি মধ্যপ্রাচ্যের দেশটিতে নারী অধিকার নিয়ে কাজ করে চলেছেনUMTS security: system architecture and hardware implementation | Paris Kitsos - Academia.edu তিনি দেশটির রাজনৈতিক দলগুলোতে নারীদের অংশগ্রহণ বাড়ানোর জন্য কাজ করছেন। এছাড়াও, ইরাকি নারীদের সংবিধান খসড়াকরণ, সংশোধনী, জাতীয় ঐকমত্য প্রতিষ্ঠাকরণ ও সেদেশের জাতিতে জাতিতে বিবাদ মেটানোর কর্মকাণ্ডে সম্পৃক্ত করতে অবদান রেখেছেন। তিনি ইরাকের প্রধান সংবাদপত্রগুলোতে নারী অধিকার নিয়ে লিখে থাকেন। তিনি সেদেশের নারী অধিকার নিয়ে, নারী নির্যাতন নিয়ে প্রেস কনফারেন্স করা ছাড়াও ইরাকি নারীদের সিদ্ধান্ত গ্রহণ ক্ষমতা অর্জনে প্রশিক্ষণ দিয়ে থাকেন। সুন্দুস আব্বাস মধ্যপ্রাচ্যের বিভিন্ন দেশে নারী অধিকার সম্পর্কিত বহু সেমিনার ও কনফারেন্সে অংশগ্রহণ করেছেন।  পুরস্কার ২০০৭ সালে তার কর্মকাণ্ডের স্বীকৃতি হিসেবে তিনি আন্তর্জাতিক সাহসী নারী পুরস্কারে ভূষিত হন।I  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:আন্তর্জাতিক সাহসী নারী পুরস্কার প্রাপক বিষয়শ্রেণী:সাহসিকতা পুরস্কার বিষয়শ্রেণী:ইরাকি নারী বিষয়শ্রেণী:ইরাকি নারী অধিকার কর্মী
এল মুন্ডো হল এল সালভাদোরের একটি দৈনিক প্রভাতি সংবাদপত্র।  এটি প্রথম প্রকাশিত হয়েছিল ফেব্রুয়ারী ৬, ১৯৬৭,Rivas, Edgar (9 February 2017). 50 años de historia con “las noticias de hoy hoy mismo”, El Mundo ডক্টর জুয়ান হোসে বোরগা দ্বারা। ট্রিবুনা লিবারে কাজ করেছেন এমন বেশ কয়েকজন সাংবাদিক নতুন কাগজে যোগ দিয়েছিলেন, যার নেতৃত্বে ছিলেন লেখক ওয়াল্ডো শ্যাভেজ ভেলাস্কো। Colorado, Jose Eduardo Cubias (6 February 2018). Diario El Mundo, 51 años haciendo periodismo en El Salvador, El Mundo   তথ্যসূত্র   বিষয়শ্রেণী:স্পেনীয় ভাষার সংবাদপত্র বিষয়শ্রেণী:এল সালভাদোরের সংবাদপত্র বিষয়শ্রেণী:১৯৬৭-এ প্রতিষ্ঠিত সংবাদপত্র বিষয়শ্রেণী:১৯৬৭-এ এল সালভাদোরে প্রতিষ্ঠিত
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল:  অপসারণ।--যুদ্ধমন্ত্রী আলাপ ১৩:৩৭, ১৩ অক্টোবর ২০১৪ (ইউটিসি) রোবায়েত ফেরদৌস   – (অপসারণের প্রস্তাবনা দেখুনলগ দেখুন) () উল্লেখযোগ্যতা বোধিসত্ত্ব (আলাপ) ১৮:৩৪, ১৮ সেপ্টেম্বর ২০১৪ (ইউটিসি) নিবন্ধটি উইকিপিডিয়া:উল্লেখযোগ্যতা (ব্যক্তি) অনুসারে এখানে থাকার যোগ্যতা রাখে না। তাছাড়া ঢাবিতে এরকম অনেকে শিক্ষক রয়েছেন যারা একাধারে লেখক, গবেষক..ইত্যাদি। অপসারণ  --মহীন রীয়াদ (আলাপ) ১৮:৫০, ১৮ সেপ্টেম্বর ২০১৪ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
স্টর্মফ্রন্ট হল একটি নব্য-নাৎসি ইন্টারনেট ফোরাম, এবং ওয়েবের প্রথম প্রধান জাতিগত ঘৃণার সাইট ৷ Sources which consider Stormfront a neo-Nazi website include:Sources which identify Stormfront as the Internet's "first hate site" include: সাইটটি শ্বেতাঙ্গ জাতীয়তাবাদ, ইহুদি -বিদ্বেষ এবং ইসলামফোবিয়া, সেইসাথে হিন্দুত্ব- বিরোধী, নারীবাদ-বিরোধী, হোমোফোবিয়া, ট্রান্সফোবিয়া, হলোকাস্ট অস্বীকার, অ্যান্টি-ক্যাথলিকবাদ, এবং শ্বেতাঙ্গ আধিপত্য বিস্তারের উপর দৃষ্টি নিবদ্ধ করে। Sources which describe Stormfront as a white nationalist website include:Sources which describe Stormfront as a white supremacist website include:  স্টর্মফ্রন্ট একটি অনলাইন বুলেটিন বোর্ড সিস্টেম হিসাবে ১৯৯০ এর দশকের গোড়ার দিকে শুরু হয়েছিল এবং ১৯৯৬ সালে প্রাক্তন কু ক্লাক্স ক্ল্যান নেতা এবং শ্বেতাঙ্গ আধিপত্যবাদী ডন ব্ল্যাক দ্বারা একটি ওয়েবসাইট হিসাবে প্রতিষ্ঠিত হয়েছিল। এটি ২০০০ সালে মার্কিন যুক্তরাষ্ট্রে একটি তথ্যচিত্র, Hate.com এর বিষয় হিসাবে প্রদর্শিত হওয়ার পরে জাতীয় মনোযোগ পেয়েছে। ফ্রেঞ্চ, জার্মান, এবং ইতালীয় গুগল সূচকগুলি থেকে সরানোর পরে স্টর্মফ্রন্ট বিতর্কের বিষয় হয়ে উঠেছে; জাতিগত বিচ্ছিন্নতার উপর একটি অনলাইন ফক্স নিউজ পোল টার্গেট করার জন্য; এবং সদস্য হিসাবে রাজনৈতিক প্রার্থী থাকার জন্য। ১৯৯০ এর দশক থেকে এর বিশিষ্টতা বৃদ্ধি পেয়েছে, বর্ণবাদ এবং ইহুদি বিদ্বেষের বিরোধিতাকারী ওয়াচডগ সংস্থাগুলির দৃষ্টি আকর্ষণ করেছে।  আগস্ট ২০১৭-এ, স্টর্মফ্রন্টকে মাত্র এক মাসেরও বেশি সময়ের জন্য অফলাইনে নেওয়া হয়েছিল যখন এটির রেজিস্ট্রার এটির ডোমেইন নাম জব্দ করেছে যে এটি ঘৃণা প্রচার করে এবং এর কিছু সদস্য হত্যার সাথে যুক্ত ছিল।  আইনের অধীনে নাগরিক অধিকারের জন্য আইনজীবীদের কমিটি স্টর্মফ্রন্টের ওয়েব হোস্ট, নেটওয়ার্ক সলিউশনের জন্য তার পরিষেবার শর্তাবলী প্রয়োগ করার জন্য সমর্থন করার পরে এই পদক্ষেপের জন্য কৃতিত্ব দাবি করেছে, যা ব্যবহারকারীদের সহিংসতা উস্কে দেওয়ার জন্য এর পরিষেবাগুলি ব্যবহার করা থেকে নিষিদ্ধ করে।    তথ্যসূত্র   বিষয়শ্রেণী:ইসলামের বিরুদ্ধ সমালোচনা বিষয়শ্রেণী:হিন্দুধর্মের সমালোচনা বিষয়শ্রেণী:এলজিবিটিকিউ বিরোধী মনোভাব বিষয়শ্রেণী:হিন্দুবিদ্বেষী মনোভাব বিষয়শ্রেণী:১৯৯৫-এ প্রতিষ্ঠিত ইন্টারনেট সম্পত্তি
প্রতিলিপি একটি ভারতীয় অনলাইন স্ব-প্রকাশনা এবং অডিওবুক পোর্টাল। এটি বারোটি ভাষায় প্রকাশ করা হয়েছে: হিন্দি, উর্দু, ইংরেজি, গুজরাটি, বাংলা, মারাঠি, মালায়ালাম, তামিল, কন্নড়, তেলুগু, পাঞ্জাবি এবং ওড়িয়া।  ইতিহাস প্রতিলিপি একটি সংস্কৃত শব্দ যার অর্থ "তুমি যা পড়ছ তাই হয়ে যাও"। এখানে ব্যবহারকারীরা গল্প, কবিতা, প্রবন্ধ লিখতে এবং পড়তে পারেন।  ২০১৪ সালের সেপ্টেম্বর মাসে রণজিৎ প্রতাপ সিং, প্রশান্ত গুপ্ত, রাহুল রঞ্জন, সহরাদায়ি মোদী এবং শঙ্করনারায়ণন দেবরাজন ভারতীয় ভাষার এটি চালু করেছিলেন। এটি প্রাথমিক পর্যায়ে স্ব-অর্থায়ন প্ল্যাটফর্ম ছিল। পরে নির্মাতারা  ২০১৫ সালে মার্চ এ টিল্যাবস (টাইমস ইন্টারনেট অ্যাক্সিলারেটর) থেকে ₹৩০,০০,০ মার্কিন ডলার তহবিল সংগ্রহ করেন এবং ২০১৬ সালে নেক্সাস ভেঞ্চার পার্টনার্সের নেতৃত্বে বিনিয়োগকারীদের কাছ থেকে আরও ১০,০০,০০০ মার্কিন ডলার সংগ্রহ করেন।  এর উদ্বোধনী অনুষ্ঠানে, প্ল্যাটফর্মটি কেবল দুটি ভাষায় বিষয়বস্তু প্রদর্শন করে: হিন্দি এবং গুজরাটি। পরবর্তীকালে এটি আরও ছয়টি ভাষায় প্রসারিত হয়; বাংলা, মারাঠি, কন্নড়, তামিল, তেলুগু এবং মালয়ালম। ২০১৮ সালের ফেব্রুয়ারিতে ওমিদিয়ার নেটওয়ার্কের নেতৃত্বে সিরিজ-এ  থেকে ৪৩,০০,০০০ মার্কিন ডলার সংগ্রহ করে এবং ২০২০ সালে টেনসেন্টের নেতৃত্বে সিরিজ সি-এর তহবিল রাউন্ডে  থেকে ₹৭৬,০০,০০,০ মার্কিন ডলার অর্জন করে।https://techstory.in/tencent-infused-rs-76-cr-in-pratilipi-s-ongoing-series-c-round/  পুরস্কার প্রতিলিপি ব্যবসায়িক পরিকল্পনার জন্য ইউরেকা পুরস্কার এবং সেরা অধিসূচনার জন্য স্টার্টআপ লঞ্চপ্যাড পুরস্কারে ভূষিত হয়েছে।  তথ্যসূত্র  বহিঃসংযোগ  প্রতিলিপি সংবাদ এ  বিষয়শ্রেণী:অনলাইন প্রকাশনা কোম্পানি বিষয়শ্রেণী:ভারতের প্রকাশনা কোম্পানি বিষয়শ্রেণী:স্ব-প্রকাশক কোম্পানি বিষয়শ্রেণী:২০১৪-এ প্রতিষ্ঠিত ভারতীয় কোম্পানি বিষয়শ্রেণী:বেঙ্গালুরু ভিত্তিক কোম্পানি বিষয়শ্রেণী:ই-বুক উৎস বিষয়শ্রেণী:সাহিত্য ওয়েবসাইট বিষয়শ্রেণী:২০১৪-এ কর্ণাটকে প্রতিষ্ঠিত
মারিস্কা এক্স (; জন্ম: ১ মে ১৯৭৮) একজন ব্রাজিলীয় পর্নোগ্রাফিক অভিনেত্রী ও পরিচালক। তিনি ২০০৯ সাল থেকে পর্ন শিল্পে কাজ করছেন৷ পর্নোগ্রাফিতে অভিনয়ের পাশাপাশি ২০১৪ সাল থেকে তিনি পরিচালক হিসেবেও কাজ করছেন।   কর্মজীবন  ব্রাজিলে জন্মগ্রহণকারী মারিস্কা এক্স ২০০৮ সাল থেকে বেলজিয়ামে বসবাস করছেন। যদিও তিনি ২০০৯ এবং ২০১০ সালে কিছু প্রাথমিক পর্ন প্রযোজনায় অংশ নিয়েছিলেন, তবে ২০১২ সালে তার নিজের পর্ন-চলচ্চিত্র প্রযোজনা সংস্থা "মারিস্কা এক্স প্রোডাকশন" প্রতিষ্ঠার মাধ্যমে প্রাপ্তবয়স্ক চলচ্চিত্র শিল্পে অফিসিয়াল আত্মপ্রকাশ করেন। তার নিজের প্রযোজনা ছাড়াও তিনি মার্ক ডরসেল, ব্রাজার্স, হারমনি, ডেয়ারিং, কলম্যাক্স, কিলারগ্রাম এবং ম্যাগমাফিল্মের অনেক চলচ্চিত্রে অভিনয় করেছেন।   পুরস্কার   ২০১৭ সালে তিনি সেরা নবাগত পর্ন-চলচ্চিত্র প্রযোজনা সংস্থা বিভাগে ভেনাস পুরস্কার পান।  ২০২০ সালে তার প্রযোজনা সংস্থা বছরের সেরা পারফর্মার সাইট বিভাগে এক্সবিজ ইউরোপা পুরস্কার পায়।  ২০২২ সালে তিনি সেরা আন্তর্জাতিক অভিনেত্রী বিভাগে ভেনাস পুরস্কার পান।   তথ্যসূত্র    বহিঃসংযোগ          বিষয়শ্রেণী:জীবিত ব্যক্তি বিষয়শ্রেণী:১৯৭৮-এ জন্ম বিষয়শ্রেণী:ব্রাজিলীয় পর্নোগ্রাফিক চলচ্চিত্র অভিনেত্রী
সলোমন সাগর হচ্ছে প্রশান্ত মহাসাগরে অবস্থিত একটি সাগর। এটি পাপুয়া নিউগিনি এবং সলোমন দ্বীপপুঞ্জের মধ্যবর্তী স্থানে অবস্থিত। দ্বিতীয় বিশ্বযুদ্ধের সময় এখানে অসংখ্য গুরুত্বপূর্ণ যুদ্ধ সংগঠিত হয়।   গভীরতম স্থান  সলোমন সমুদ্রটি ভূপাত সঞ্চালন বিষয়ক বৈশিষ্ঠ্যের সলোমন সমুদ্রপাতের সাথে সামঞ্জস্যপূর্ণভাবে জড়িত এবং এতে নিউ ব্রিটেন সমুদ্র খাত অন্তর্ভুক্ত রয়েছে, ও এটি সমুদ্রতল থেকে নীচে সর্বোচ্চ ২৯,৯৮৮ ফুট (৯,১৪০ মিটার) মহাদেশীয় গভীরতা পর্যন্ত প্রবেশ করেছে।  আরও দেখুন    প্রশান্ত মহাসাগর;  সলোমন দ্বীপপুঞ্জ;  পাপুয়া নিউগিনি।  তথ্যসূত্র  বহিঃসংযোগ  বিষয়শ্রেণী:ওশেনিয়ার সাগর বিষয়শ্রেণী:প্রশান্ত মহাসাগরের সাগর  বিষয়শ্রেণী:পাপুয়া নিউগিনির সাগর
thumb|২০০৮ সালে গ্রিমস্টেড প্যাট্রিসিয়া কেনেডি গ্রিমস্টেড (১৯৩৫ সালে জন্মগ্রহণ করেছেন) একজন ইতিহাসবেত্তা, তিনি দ্বিতীয় বিশ্বযুদ্ধের সময় এবং তার পরে বিভিন্ন সাংস্কৃতিক কর্মকাণ্ড নিয়ে গবেষণা করেছেন। তিনি পুর্বের সোভিয়েত ইউনিয়ন এবং তার পরবর্তী রাষ্ট্র বিষয়ক একজন স্বনামধন্য বিশেষজ্ঞ। গ্রিমস্টেড ডেভিস সেন্টার ফর রাশিয়ান এন্ড ইউরোপীয়ান স্টাডিজের সহযোগী। হার্ভাড বিশ্ববিদ্যালয় এবং ইউক্রেনিয়ান রিসার্চ ইন্সটিটিউটের একজন সিনিয়র সহযোগী গবেষক। আমস্টারডামের আন্তর্জাতিক সোসাল হিস্ট্রীর সম্মানিত ফেলো। তার বই সমূহকে পুর্বের সোভিয়েত ইউনিয়নের দালিলিক দস্তাবেজের "শ্রেষ্ঠ গাইডলাইন" বলা হয়।  নির্বাচিত কাজসমূহ  Archives of Russia: a directory and bibliographic guide to holdings in Sharpe (2000)  A Handbook for archival research in the USSR.  ইন্টারন্যাশনাল রিসার্চ এন্ড এক্সেস বোর্ড (১৯৮৯) The foreign ministers of Alexander I: politial attitudes and the conduct of Russian diplomacy, 1801-1825. ক্যালিফোর্নিয়া ইউনিভার্সিটি প্রেস Archives and manuscript repositories in the USSR: Moscow and Leningrad. প্রিন্সটন ইউনিভার্সিটি প্রেস (১৯৭২)  Trophies of war and empire : the archival heritage of Ukraine, World War II, and the international politics of restitution (2001) The "Lithuanian Metrica" in Moscow and Warsaw: reconstructing the archives of the Grand Duchy of Lithuania : including an annotated edition of the 1887 inventory compiled by Stanisław Ptaszycki. ইন্সটিটিউট অন হিস্ট্রী অব দ্য পোলিশ একাডেমী অব সায়েন্স (১৯৮৪)  Returned from Russia: Nazi archival plunder in Western Europe and recent restitution issues. ইন্সটিটিউট অব আর্ট এন্ড ল (২০০৭) Spoils of War Returned: U.S. Restitution of Nazi-Looted Cultural Treasures to the USSR, 1945 - 1959, Prologue, Fall 2002, Vol. 34, No. 3  তথ্যসূত্র  বহিঃসংযোগ   ArcheoBiblioBase, a database of information about nearly 700 archives in the Russian Federation  বিষয়শ্রেণী:১৯৩৫-এ জন্ম বিষয়শ্রেণী:জীবিত ব্যক্তি বিষয়শ্রেণী:Historians of Russia বিষয়শ্রেণী:Harvard University people বিষয়শ্রেণী:Archives in Russia বিষয়শ্রেণী:হার্ভার্ড বিশ্ববিদ্যালয়ের ব্যক্তি
পার্বতীনগর বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।   আয়তন  পার্বতীনগর ইউনিয়নের আয়তন ১৬ বর্গ কিলোমিটার।   জনসংখ্যা  পার্বতীনগর ইউনিয়নের জনসংখ্যা ৩০,৫০০ জন। এর মধ্যে পুরুষ ১৫,০০০ জন এবং মহিলা ১৫,৫০০ জন।   অবস্থান ও সীমানা  লক্ষ্মীপুর সদর উপজেলার উত্তর-মধ্যাংশে পার্বতীনগর ইউনিয়নের অবস্থান। এ ইউনিয়নের উত্তরে বশিকপুর ইউনিয়ন, পশ্চিমে দক্ষিণ হামছাদী ইউনিয়ন ও লক্ষ্মীপুর পৌরসভা এবং দক্ষিণে ও পূর্বে বাঙ্গাখাঁ ইউনিয়ন অবস্থিত।   প্রশাসনিক কাঠামো  পার্বতীনগর ইউনিয়ন লক্ষ্মীপুর সদর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর  এ ইউনিয়নের গ্রামগুলো হল:  আহলাদী'নগর  সোনাপুর  আহম্মদপুর  দিলসাদপুর  কালায়েতপুর  বিষ্ণুনগর  দক্ষিণ মকরধ্বজ  ওয়াহেদপুর  পার্বতীনগর  মধ্যম মকরধ্বজ  গৈইবপুর  সৈদাবাদ  বাবুপুর  কৃষ্ণপুর  উত্তর কৃষ্ণপুর  কাজ্জালীপুর  মতলবপুর  মাছিমনগর  খিলবাইছা  চরপার্বতীনগর   শিক্ষা ব্যবস্থা    যোগাযোগ ব্যবস্থা  লক্ষ্মীপুর সদর উপজেলা হতে ইউনিয়ন পরিষদের দুরত্ব ৩.৭৫কি:মি:   হাট-বাজার   বাংলা বাজার হাট  পাটারী বাজার  পালের হাট   দর্শনীয় স্থান   মাছিমনগর ফকির বাড়ী  আহলাদীনগর বড় দীঘি   আরও দেখুন   লক্ষ্মীপুর সদর উপজেলা  লক্ষ্মীপুর সদর থানা  লক্ষ্মীপুর জেলা   তথ্যসূত্র    বহিঃসংযোগ   বিষয়শ্রেণী:লক্ষ্মীপুর সদর উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
"জালেবি বেবি" হলো একটি পাঞ্জাবি-ইংরেজি গান, যা গেয়েছেন ও প্রযোজনা করেছেন এবং কানাডীয়-ভারতীয় গায়ক, র‍্যাপার ও প্রযোজক তেশার। এটি ২০২০ সালের ১৩ নভেম্বর নামাহ মিউজিক গ্রুপ ও ক্যাপিটল রেকর্ডস দ্বারা প্রথম প্রকাশিত হয়। গানটি ভাইরাল হলে আমেরিকান গায়ক জেসন ডেরুলোর সাথে একটি রিমিক্স ২০২১ সালের ২৮ মে প্রকাশিত হয়েছিল। "জালেবি বেবি" গানটি লিখেছেন হিতেশ শর্মা।   প্রশংসা  {| class="wikitable plainrowheaders" |- ! সংগঠন ! বছর ! পুরস্কার ! ফলাফল !  |- ! scope="row" | ব্রেকটুডো অ্যাওয়ার্ডস | ২০২১ | ইন্টারন্যাশনাল মিউজিক ভিডিও |  | style="text-align:center" |  |-   কর্মী ও কৃতিত্ব   তেশার — প্রধান শিল্পী, প্রযোজক, সুরকার, গীতিকার, মিক্সার, রেকর্ডিং ইঞ্জিনিয়ার  শ্বেতা সুব্রম — নেপথ্য কণ্ঠশিল্পী  জেসন ডেরুলো — প্রধান শিল্পী, সুরকার, গীতিকার (রিমিক্স)  বেন হোগার্থ — রেকর্ডিং ইঞ্জিনিয়ার (রিমিক্স)   প্রকাশের ইতিহাস  +"জালেবি বেবি"-এর প্রকাশের তারিখ অঞ্চল তারিখ বিন্যাস সংস্করণ লেবেল  বিভিন্ন ১৩ নভেম্বর, ২০২০ আসল ক্যাপিটল  ২৮ মে, ২০২১ রিমিক্স    তথ্যসূত্র   বিষয়শ্রেণী:২০২০-এর গান বিষয়শ্রেণী:পাঞ্জাবি ভাষার গান বিষয়শ্রেণী:উদ্ধৃতি শৈলীতে ফরাসি ভাষার উৎস (fr)
এডওয়ার্ড বেলামি () (২৬ মার্চ, ১৮৫০ – ২২ মে, ১৮৯৮) ছিলেন একজন মার্কিন লেখক এবং সমাজতন্ত্রী তিনি তার কল্পলৌকিক উপন্যাস লুকিং ব্যাকওয়ার্ডকবীর চৌধুরী, সাহিত্যকোষ, মাওলা ব্রাদার্স, ঢাকা, অষ্টম মুদ্রণ, ফেব্রুয়ারি, ২০১২, পৃষ্ঠা-১২৮। এবং রিপ ভান উইংকল-এর জন্য বিখ্যাত ছিলেন। বেলামির একটি সুন্দর ভবিষ্যতের কল্পনা অনুপ্রাণিত করেছিল কমপক্ষে ১৬৫টি "জাতীয়তাবাদী ক্লাব" গঠন করতে যেগুলো বেলামির রাজনৈতিক ধারণা প্রচার করতো এবং সেগুলোকে প্রায়োগিক বাস্তবে রূপান্তরের জন্য কাজ করত।F. Rosemont 'Bellamy's Radicalism Reclaimed' in D. Patai (ed.), "Looking Backward, 1988-1888", Amherst MA: The University of Massachusetts Press, 1988, pg. 201. "জাতীয়তাবাদী" পত্রিকার একটির শেষ সংখ্যায় উল্লেখ করা হয়েছিল যে প্রায় ৫০০টির বেশি ক্লাব গঠিত হয়েছে।"The Nationalist" 3.2 (Sep. 1890), pg.114.   তথ্যসূত্র   বিষয়শ্রেণী:১৮৫০-এ জন্ম বিষয়শ্রেণী:১৮৯৮-এ মৃত্যু বিষয়শ্রেণী:মার্কিন লেখক বিষয়শ্রেণী:মার্কিন সমাজতন্ত্রী বিষয়শ্রেণী:১৯শ শতাব্দীর মার্কিন ঔপন্যাসিক বিষয়শ্রেণী:মার্কিন বিজ্ঞান কল্পকাহিনী লেখক বিষয়শ্রেণী:মার্কিন পুরুষ ঔপন্যাসিক
থাম্ব|রাষ্ট্রপতি ভবনে অঙ্গদ অঙ্গদ বীরসিং বাজওয়া (জন্ম ২৯শে নভেম্বর ১৯৯৫) একজন ভারতীয় ক্রীড়া শুটার যিনি স্কিট বিভাগে প্রতিদ্বন্দ্বিতা করেন। তিনি ৬০ এর মধ্যে ৬০ স্কোর করার বিশ্ব রেকর্ড অধিকারী।   ক্যারিয়ার  কুয়েত সিটিতে ২০১৫ সালের এশিয়ান শুটিং চ্যাম্পিয়নশিপে অঙ্গদ বাজওয়া ১২১/১২৫ এর শুটিং করে পুরুষদের স্কিটে জুনিয়র এ কক বিবাহগে স্বর্ণপদক জিতেছিলেন এবং নতুন এশিয়ান জুনিয়র রেকর্ড স্থাপন করেছিলেন। অঙ্গদ বাজওয়া পুরুষদের জুনিয়র দলগত স্কিট বিভাগে অনন্ত নারুকা এবং অর্জুন মানের সাথে স্বর্ণ জিতেছিলেন।  বাজওয়া জাকার্তায় ২০১৮ এশিয়ান গেমসে অংশ নিয়েছিলেন যেখানে তিনি ১২৫য়ের মধ্যে ১১৯ স্কোর করেছিলেন এবং চূড়ান্ত পর্বের জন্যে যোগ্যতা অর্জন করতে ব্যর্থ হন। তিনি পুরুষদের স্কিট প্রতিযোগিতার চূড়ান্ত রাউন্ডে ৬০/৬০ এর বিশ্ব রেকর্ড শ্যুট করে কুয়েত সিটির ২০১৮ এশিয়ান শটগান চ্যাম্পিয়নশিপে স্বর্ণপদক জিতেছিলেন ; এটি একটি মহাদেশীয় বা বিশ্ব-স্তরের টুর্নামেন্টের স্কিট শৃঙ্খলায় ভারতের প্রথম স্বর্ণপদক।   ২০২০ সালে কোভিড-১৯ বৈশ্বিক মহামারীর কোনও প্রতিযোগিতা ছাড়াই দীর্ঘকালবাদে ফিরে এসে মিশরের কায়রোতে অনুষ্ঠিত ২০২১য়ের ফেব্রুয়ারিতে প্রথম বিশ্বকাপ স্কিট দলগত ইভেন্টে তিনি ব্রোঞ্জ পদক জিতেছিলেন।  ২০২১ সালের মার্চ মাসে নয়াদিল্লিতে বিশ্বকাপ আসরে, অঙ্গদ এবং তার দল আবার জিতেছিল, এবার কাতারের দলকে ৬ - ২ ব্যবধানে হারিয়ে স্কিট দলগত বিভাগে স্বর্ণপদক পেয়েছিলেন। কাতারের দলটি বাছাই পর্বে প্রথম স্থান অর্জন করেছিল। একদিন পরে তিনি নিজের গতি অব্যাহত রেখে মিক্সড টিম ইভেন্টে টানা দ্বিতীয় স্বর্ণপদক জিতেছিলেন কাজাখস্তান দলকে ৩৩ - ২৯ ফলাফলে পরাজিত করে।  নতুন দিল্লিতে ২০২১ সালের আইএসএসএফ বিশ্বকাপে মৈরাজ আহমদ খান এবং গুরজ্যোত সিংহ খানগুরার সাথে পুরুষদের স্কিট দলগত বিভাগে স্বর্ণপদক জিতেছিলেন অঙ্গদ বাজওয়া।    ব্যক্তিগত জীবন  ২০২০ সালের হিসাবে, বাজওয়া মানব রচনা বিশ্ববিদ্যালয় থেকে বিবিএ শেষ করেছেন।  তিনি শেরউড কলেজে পড়াশোনা করেন এবং ভ্যানকুভারের ইউবিসি থেকে স্নাতক ডিগ্রি অর্জনের জন্য কিছু সময় কানাডায় চলে আসেন তবে ২০১৫ সাল থেকে আজ পর্যন্ত ভারতের প্রতিনিধিত্ব করতে ভারতে ফিরে আসেন। তাঁর বাবা গুরপাল সিং বাজওয়া কানাডার ব্যবসায়ী ।    তথ্যসূত্র   বিষয়শ্রেণী:স্কিট শুটার বিষয়শ্রেণী:ভারতীয় পুরুষ ক্রীড়া শুটার বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:২০২০ গ্রীষ্মকালীন অলিম্পিকের শুটার বিষয়শ্রেণী:ভারতীয় অলিম্পিক শুটার বিষয়শ্রেণী:পাঞ্জাব, ভারতের ক্রীড়া শুটার
thumb|220px|Right|"জয় হিন্দ" স্মারক পোস্টমার্ক জয় হিন্দ () হল ভারতে প্রচলিত একটি অভিবাদন-বাক্য, শ্লোগান ও রণহুঙ্কার। এটি ভারতের (যা "হিন্দ" নামেও পরিচিত) প্রতি দেশপ্রেম প্রদর্শনের জন্য ভাষণ ও বাক্যালাপের মধ্যে ব্যবহৃত হয়। এই শব্দটির অর্থ "ভারতের জয় হোক" বা "ভারত দীর্ঘজীবী হোক"। আজাদ হিন্দ ফৌজের মেজর আবিদ হাসান সাফরানি জয় হিন্দুস্তান কি (অর্থাৎ, "ভারতের জয় হোক") শ্লোগানটি ছোটো করে "জয় হিন্দ" শ্লোগানটি চালু করেছিলেন।  জয় হিন্দ পোস্টমার্ক ছিল স্বাধীন ভারতের প্রথম স্মারক পোস্টমার্ক। এটি ভারতের স্বাধীনতা অর্জনের দিন ১৯৪৭ সালের ১৫ আগস্ট ইস্যু করা হয়।  জনপ্রিয় সংস্কৃতিতে  left|thumb|350px|ভারতের স্বাধীনতার স্মারক হিসেবে নির্মিত কাটনির একটি পুরনো বাড়ি। এখানে জওহরলাল নেহেরু, মোহনদাস করমচাঁদ গান্ধী ও সুভাষচন্দ্র বসুর মূর্তির সঙ্গে রোমান ও দেবনাগরী হরফে জয় হিন্দ শব্দটি খোদিত। ভারতীয় জাতীয়তাবাদী নেতা সুভাষচন্দ্র বসুর ("নেতাজি") অনুগামী তথা মধ্যভারতের গোয়ালিয়র শহরের অধিবাসী রামচন্দ্র মোরেশ্বর করকরে জয় হিন্দ নামে একটি রাজনৈতিক নাটক রচনা করেছিলেন। তিনি হিন্দিতে জয় হিন্দ নামে একটি বইও লিখেছিলেন। রামচন্দ্র করকরে পরবর্তীকালে মধ্যভারত প্রদেশের কংগ্রেস সভাপতি হন। তিনি চন্দ্রশেখর আজাদের সঙ্গে ভারতের স্বাধীনতা আন্দোলনে অংশ নিয়েছিলেন।  আকাশবাণীর সম্প্রচার শেষে বেতার-ঘোষক "জয় হিন্দ" উচ্চারণ করেন। ১৯৬৩ সালে লতা মঙ্গেশকরের গাওয়া "আয়ে মেরে ওয়াতন কে লোগো" গানটিতে "জয় হিন্দ" শব্দটি আছে। জয় হিন্দ (১৯৯৯) নামে একটি হিন্দি চলচ্চিত্রও বানানো হয়েছে, যার পরিচালক পরিচালক মনোজ কুমার. কমেডি শো জয় হিন্দ! (২০০৯) এই শ্লোগানের নামানুসারে। মুম্বই শহরের জয় হিন্দ কলেজ ইত্যাদি অনেক প্রতিষ্ঠান এই শ্লোগানের নামানুসারে স্থাপিত হয়েছে। গুজরাটি সংবাদপত্র জয় হিন্দ ও টেলিভিশন চ্যানেল জয় হিন্দ টিভি এই শ্লোগানের নামানুসারে।  ১৯৪৭ সালে রানি এলিজাবেথ ও প্রিন্স ফিলিপের বিবাহ অনুষ্ঠানে  মহাত্মা গান্ধী  "জয় হিন্দ" কথাটি খোদিত নিজে হাতে চরকায় কাটা একটুকরো কাপড় উপহার পাঠান।http://www.royal.gov.uk/HMTheQueen/TheQueenandspecialanniversaries/DiamondAnniversary/60facts.aspx  আরও দেখুন  হিন্দুস্তান জিন্দাবাদ  জয় বাংলা  জয় মহারাষ্ট্র  পাদটীকা  বিষয়শ্রেণী:ভারতের জাতীয় চিহ্ন বিষয়শ্রেণী:আজাদ হিন্দ ফৌজ বিষয়শ্রেণী:ভারতের স্বাধীনতা আন্দোলন বিষয়শ্রেণী:পশ্চিমবঙ্গের ইতিহাস বিষয়শ্রেণী:বাংলার ইতিহাস বিষয়শ্রেণী:ভারতের স্লোগান বিষয়শ্রেণী:হিন্দি শব্দ ও বাক্যাংশ বিষয়শ্রেণী:ভারতীয় রাজনৈতিক স্লোগান